***7. Napirendi pont***

***ELŐTERJESZTÉS***

***Óbarok Község Önkormányzat Képviselő-testületének***

***2021. szeptember 28. napjára összehívott***

***soros, nyílt ülésére***

***Az előterjesztés címe és tárgya:***

*A Bursa Hungarica Felsőoktatási Önkormányzati Ösztöndíjpályázat 2022. évi fordulójához történő csatlakozásról*

***A tárgykört rendező jogszabály:***

* *a nemzeti felsőoktatásról szóló 2011. évi CCIV. törvény*
* *a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet*
* *a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény*
* *a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló 2011. évi CXXXII. törvény egyes rendelkezéseinek végrehajtásáról szóló 363/2011. (XII. 30.) Korm. rendelet*
* *a szociális igazgatásról és szociális ellátásokról szóló 1993. évi III. törvény*
* *az államháztartásról szóló 2011. évi CXCV. törvény (a továbbiakban: Áht.)*
* *az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.)*
* *Magyarország helyi önkormányzatairól szóló 2011. évi CLXXXIX. törvény*
* *a polgárok személyi adatainak és lakcímének nyilvántartásáról szóló 1992. évi LXVI. törvény*

***Előterjesztő:*** *Mészáros Kartal polgármester*

***Az előterjesztést készítette:*** *Dr. Fehér Diána aljegyző*

*Freész Józsefné jegyzőkönyvvezető*

***Tisztelt Képviselő-testület!***

*Az ösztöndíjrendszer jogszabályi hátteréül a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III.26.) Kormányrendelet (a továbbiakban: Rendelet) szolgál.*

***A Bursa Hungarica Ösztöndíjrendszer (a továbbiakban: ösztöndíj) egy többszintű támogatási rendszer, amelynek pénzügyi fedezeteként három forrás szolgál:***

1. ***A települési önkormányzatok által nyújtott támogatás***

*Az Ösztöndíjpályázat létrehozásának célja, hogy a szociális támogatási rendszerben azon a szinten történjen a döntéshozás, ahol a legtöbb ismeret birtokában képesek a rászorultságot elbírálni. Ennek megfelelően az Önkormányzat által évente kiírt pályázat helyben kerül elbírálásra. A támogatás havi összegét pályázónként állapítja meg az Önkormányzat.*

1. ***A megyei önkormányzatok által nyújtott támogatás***

*A Fejér Megyei Önkormányzat tetszőleges összeggel kiegészítheti az Önkormányzatunk által támogatott pályázó vagy pályázók számára megítélt, települési önkormányzati forrásból fedezendő ösztöndíj összegét.*

1. ***Intézményi támogatás***

*Az Innovációs és Technológiai Minisztérium a felsőoktatásban már tanuló vagy a továbbiakban tanulni kívánó, szociálisan hátrányos helyzetű fiatalok támogatásához oly módon kíván hozzájárulni, hogy a települési (és a megyei) önkormányzat által megállapított támogatási összeget az önkormányzati támogatással megegyező mértékben – a Kormányrendelet 18. § (5) bekezdése szerint a Minisztérium hivatalos honlapján évenként közzétett értékhatárig – kiegészíti. Az intézményi ösztöndíjrész egy főre eső maximuma a 2021. évi fordulóban 5.000 Ft/fő/hó volt.*

***Tartalmi összefoglaló:***

*A pályázat „A” és „B” típusban történő kiírása kötelező jellegű.*

***“A” típusú pályázat:***

*Az ösztöndíj időtartama 10 hónap, azaz két egymást követő tanulmányi félév:*

*a 2021/2022. tanév második (tavaszi), illetve a 2022/2023. tanév első (őszi) féléve.*

*Az ösztöndíjpályázatra azok* ***a települési önkormányzat területén lakóhellyel rendelkező,******hátrányos szociális helyzetű*** *felsőoktatási* ***hallgatók*** *jelentkezhetnek, akik felsőoktatási intézményben (felsőoktatási hallgatói jogviszony keretében)* ***teljes idejű (nappali munkarend)*** *alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőoktatási szakképzésben folytatják tanulmányaikat.*

*Az ösztöndíjra pályázhatnak a 2021 szeptemberében felsőoktatási tanulmányaik utolsó évét megkezdő hallgatók is. Amennyiben az ösztöndíjas hallgatói jogviszonya 2022 őszén már nem áll fenn, úgy a 2022/2023. tanév első félévére eső ösztöndíj már nem kerül folyósításra.*

*Az ösztöndíjra pályázatot nyújthatnak be azok a hallgatók is, akiknek a hallgatói jogviszonya a felsőoktatási intézményben a pályázás időpontjában szünetel. Az ösztöndíj folyósításának feltétele, hogy a 2021/2022. tanév második félévére a beiratkozott hallgató aktív hallgatói jogviszonnyal rendelkezzen.*

***Nem részesülhet ösztöndíjban az a pályázó, aki:***

* *a Magyar Honvédség és a rendvédelmi feladatokat ellátó szervek hivatásos és szerződéses állományú hallgatója*
* *doktori (PhD) képzésben vesz részt*
* *kizárólag külföldi intézménnyel áll hallgatói jogviszonyban és/vagy vendéghallgatói képzésben vesz részt.*

***“B” típusú pályázat:***

*Az ösztöndíj időtartama 3x10 hónap, azaz hat egymást követő tanulmányi félév:*

*a 2022/2023. tanév, a 2023/2024. tanév és a 2024/2025. tanév.*

*Az ösztöndíjpályázatra azok* ***a települési önkormányzat területén lakóhellyel rendelkező, hátrányos szociális helyzetű fiatalok*** *jelentkezhetnek, akik:*

***a) a 2021/2022. tanévben utolsó éves, érettségi előtt álló középiskolások;***

***vagy***

***b) felsőfokú végzettséggel nem rendelkező, felsőoktatási intézménybe még felvételt nem nyert érettségizettek;***

*és a* ***2022/2023. tanévtől kezdődően*** *felsőoktatási intézmény keretében* ***teljes idejű (nappali munkarend****) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni.*

***Nem részesülhet ösztöndíjban az a pályázó, aki:***

* *a Magyar Honvédség és a rendvédelmi feladatot ellátó szervek hivatásos és szerződéses állományú hallgatója*
* *doktori (PhD) képzésben vesz részt*
* *kizárólag külföldi intézménnyel áll hallgatói jogviszonyban és/vagy vendéghallgatói képzésben vesz részt.*

***A pályázók közül csak azok részesülhetnek ösztöndíjban, akik a 2022. évi felsőoktatási felvételi eljárásban először nyernek felvételt felsőoktatási intézménybe és tanulmányaikat a 2022/2023. tanévben ténylegesen megkezdik.***

*A pályázók a pályázati kiírásban szereplő személyi és egyéb adataikat kötelesek a pályázatban megadni.*

*Az Általános Szerződési Feltételek 17. pontja kimondja, hogy az elbíráló szerv döntése ellen a pályázó fellebbezéssel nem élhet.*

***Szociális helyzet megítélése:***

*A felsőoktatásban résztvevő hallgatók juttatásairól és az általuk fizetendő egyes térítésekről szóló 51/2007. (III. 26.) számú Kormányrendelet Bursa Hungarica Felsőoktatási Önkormányzati Ösztöndíj című fejezetének 21. § (1) bekezdése értelmében;*

***„21. §****(1) A hallgató szociális helyzetének megítélésekor figyelembe kell venni*

*a)**[61](http://njt.hu/cgi_bin/njt_doc.cgi?docid=110207.377493" \l "foot61) a hallgató lakcíme szerinti ingatlanban életvitelszerűen együtt lakó, ott bejelentett vagy tartózkodási hellyel rendelkezők számát és jövedelmi helyzetét;*

*b) a képzési hely és a lakóhely közötti távolságot, az utazás időtartamát és költségét,*

*c) amennyiben a hallgató tanulmányai során nem a Tbj. szerinti közös háztartásban él, ennek költségeit,*

*d) a fogyatékos hallgatónak mekkora összeget kell fordítania különleges eszközök beszerzésére és fenntartására, speciális utazási szükségleteire, valamint személyi segítő, illetve jelnyelvi tolmács igénybevételére,*

*e) a hallgató vagy a vele közös háztartásban élő közeli hozzátartozója egészségi állapota miatt rendszeresen felmerülő egészségügyi kiadásait,*

*f) a hallgatóval közös háztartásban élő eltartottak számát, különös tekintettel a vele együtt eltartott gyermekek számára,*

*g) az ápolásra szoruló hozzátartozó gondozásával járó költségeket.”*

*Az ösztöndíj kizárólag a pályázó szociális helyzete alapján ítélhető meg, az ösztöndíj megítélésekor a pályázó tanulmányi eredménye nem vehető figyelembe.*

*A 2022. évi fordulóban történő részvétel alapfeltétele, hogy az előterjesztéshez mellékelt csatlakozási nyilatkozatot a Képviselő- testület elfogadja.*

*A Csatlakozási nyilatkozat beküldési határideje: 2021. október 1. (postabélyegző).*

*A csatlakozott települési önkormányzatnak 2021. október 5. napjáig kell kiírni a pályázatot az „A” és „B” típusra együttesen.*

*A pályázatok benyújtásának határideje: 2021. november 5.*

*A támogatás odaítéléséről a Képviselő-testület dönt a Polgármester előterjesztése alapján.*

*2020. évben Óbarok Község Önkormányzata Képviselő-testülete Bursa Hungarica Felsőoktatási Önkormányzati Ösztöndíjat („A” típusú) 3 fő részére állapított meg havi 50.000,-Ft/fő összegben.*

*Kérem a Tisztelt Képviselő-testületet, hogy az előterjesztést vitassa meg és hozza meg döntését.*

*Óbarok, 2021. szeptember 3.*

***Mészáros Kartal***

*polgármester*

***Határozati javaslat:***

***Óbarok Község Önkormányzat Képviselő-testületének***

***/2021. (IX. 28.) határozata***

***a Bursa Hungarica Felsőoktatási Önkormányzati Ösztöndíjpályázat 2022. évi fordulójához történő csatlakozásról***

*Óbarok Községi Önkormányzat Képviselő-testülete úgy határoz, hogy a Bursa Hungarica Felsőoktatási Önkormányzati Ösztöndíjpályázat 2022. évi fordulójához az előterjesztés mellékletét képező nyilatkozat elfogadásával csatlakozik.*

*A Képviselő-testület megbízza a Polgármestert, hogy aláírásával lássa el a nyilatkozatot.*

*Határidő: A csatlakozási nyilatkozat megküldésére: 2021. október 1., majd folyamatos*

*Felelős: polgármester*